Държавен вестник, бр. 104, 2004 г., стр. 107

Б Р О Й  104
Д Ъ Р Ж А В Е Н   В Е С Т Н И К
С Т Р .  107
имайки предвид възможността за провеж-
дане на учения и операции с участието на НАТО,
в духа на “Партньорство за мир” и други сили
под ръководството на НАТО;
и предвид нуждите на Република България,
наречена по-долу страна домакин, и нуждите
на Върховното главно командване на ОВС на
НАТО в Европа (SHAPE) и Щаба на Върховния
главнокомандващ на НАТО по трансформаци-
ята (HQ SACT), наречени по-долу индивидуал-
но или общо стратегически командвания;
участниците се споразумяха за следното:
Член първи
Дефиниции
За целите на този меморандум и последващи-
те документи се прилагат следните дефиниции:
1.1. Сили/Въоръжени сили—Всички компо-
ненти на ръководените от НАТО сили, включ-
ващи целия личен състав, животни, оборудва-
не, помощни стоки и материали, в това число и
целия цивилен личен състав на тези сили, съг-
ласно ССВС/НАТО, Парижкия протокол и от
страните по ПзМ. Този термин включва също
така корабите, авиационната техника, превоз-
ните средства, складовете, оборудването, бое-
припаси, както и всички средства за придвиж-
ване и транспорт по въздух, вода и земя заедно
с техните средства за обслужване, включител-
но изпълнителите по договори с НАТО, дисло-
цирани заедно със или обслужващи силите.
1.2. Операции на НАТО—Всякакви военни
действия или осъществяването на стратегичес-
ки, тактически, обслужващи, тренировъчни
(учебни) или административни военни мисии,
както и процесът на провеждане на бойни дейс-
твия, включващи нападение, придвижване, оси-
гуряване и маневри, необходими за постигане
на целите на съответната операция.
1.3. Командващ от НАТО—Военен коман-
дир от командната структура на НАТО.
1.4. Организации на НАТО—Щабове и орга-
низирани части от сили под командването и
контрола на НАТО. Тук се включват и временни
структури, както и части от щабовете на НАТО.
1.5. Международни щабове—Международни
военни щабове в интегрираната командна струк-
тура на НАТО.
1.6. Национални щабове—Щабове на нацио-
налните сили под командването и контрола на
НАТО.
1.7. Многонационални щабове—Щабове с
личен състав от повече от една държава, фор-
миран със съгласието на участващите държави
и под командването и контрола на НАТО.
1.8. Изпращаща страна (ИС)—Държава или
международна организация, разполагаща сили
и/или средства на територията на страната до-
макин в подкрепа на НАТО операция.
1.9. Страна домакин (СД)—Република
България.
1.10. Стратегическо командване или коман-
дващ (СК)—Върховното главно командване на
Обединените въоръжени сили на НАТО в Ев-
ропа (SHAPE) и Щаба на Върховния главноко-
мандващ на НАТО по трансформацията
(HQ SACT), чиито щабове са съответно
HQ SHAPE и HQ SACT .
1.11. Поддръжка от страната домакин
(ПСД)—Комплекс от дейности по предоста-
вяне на цивилната и военна помощ, оказвана
в мирно време, криза или конфликт от стра-
ната домакин на съюзните сили и организа-
ции, пребиваващи или преминаващи през ней-
ната територия.
1.12. Защита на силите (ЗС)—Всички пред-
приети мерки и използвани средства за мини-
мизиране уязвимостта на личния състав, съо-
ръженията, оборудването и операциите откъм
всякаква заплаха и във всяка ситуация с цел
запазване живота на личния състав, както и
свободата на действие и оперативната ефектив-
ност на силите.
1.13. Разходи на НАТО—Разходите по уста-
новяването, поддръжката и действията на на-
ционалните, многонационалните или НАТО
щабове, сили и формирования. За целите на този
меморандум и последващите документи по при-
лагането му:
a) общи разходи на НАТО са тези разходи, по
които е постигната предварителна договореност
да бъдат колективна отговорност на Алианса;
b) съвместни разходи са разходите, по които
е постигнато предварително съгласие да бъдат
съвместна отговорност на повече от една дър-
жава; определянето на тези разходи и отговор-
ностите за тях се осъществява въз основа на
формула, установена в съответните Техничес-
ки правила (ТП) или Съвместните правила за
изпълнение (СПИ);
с) преки национални разходи са разходи, ко-
ито се приемат за отговорност на конкретна
държава.
1.14. Общо финансиране на НАТО—Финан-
сиране от страните—членки на НАТО, което се
предоставя след одобрение чрез бюджетите на
НАТО за покриване на общите разходи на
НАТО, възникнали във връзка с посочените в
тях операция или учение.
1.15. Изявление за присъединяване (ИзП)—
Документ, удостоверяващ намерението на из-
пращаща държава да се присъедини към този
меморандум при участие в конкретната опера-
ция или учение на НАТО.
1.16. Изявление за намерение (ИзН)—Доку-
мент, удостоверяващ намерението на изпраща-
ща държава да се присъедини към този мемо-
рандум при участие в конкретната операция или
учение на НАТО, но при условията на резерви.
СД потвърждава дали приема или не изразени-
те резерви.